Οι υπερευαίσθητη σε τέτοια θέματα αριστεροί… δηλώνουν μουγκοί και τυφλοί

Καμία αντίδραση από Μαξίμου και καμία επίσης από το κυβερνών κόμμα, το ΣΥΡΙΖΑ, από τις γεμάτες υπονοούμενα σεξιστικά, τόσο για τον πολιτικό κόσμο, όσο και για το γυναικείο φύλο, αναρτήσεις του κυβερνητικού εταίρου Πάνου Καμμένου.

Σε διαφορετική περίπτωση η υπερευαισθησία που χαρακτηρίζει τους Συριζαίους θα είχε «χαλάσει» κόσμο, ιδιαίτερα αν ένα τέτοιο χυδαίο σχόλιο γίνονταν από κάποιον πολιτικό της αντιπολίτευσης.

Ξαφνικά στο Μαξίμου και στο ΣΥΡΙΖΑ, το πεζοδρομιακό λεξιλόγιο και η συζήτηση περί «βίζιτας» δεν ενοχλεί κανέναν. Είναι περίεργο που οι «αντιδράσεις» και οι καταγγελίες σε τέτοιου είδους πολιτικές συμπεριφορές είναι «επιλεκτικές» από την κυβέρνηση.

Στην περίπτωση δηλαδή του Πάνου Καμμένου που με την πολιτική του συμπεριφορά «ισοπέδωσε», κοινώς το… τερμάτισε, την πολιτική συζήτηση, στο ΣΥΡΙΖΑ δεν βλέπει κανείς και καμία και δεν μιλάει κανείς και καμία.